סברינה קלאודיו

סברינה קלאודיו (באנגלית: Sabrina Claudio; נולדה ב-19 בספטמבר 1996), היא זמרת-יוצרת אמריקאית.

ביוגרפיה
קלאודיו גדלה בפורט לודרדייל, פלורידה; היא ממוצא קובני ופוארטו ריקני. מאוחר יותר היא עברה ללוס אנג'לס, שם החלה את הקריירה המוזיקלית שלה באופן מקצועי. היא החלה לצלם סרטונים שפורסמו בטוויטר וביוטיוב לפני שעברה להקליט שירים שפורסמו בסאונדקלאוד. במהלך 2016, קלאודיו הוציאה מספר סינגלים, ביניהם "", ו-"". בהמשך לכך, הם נכללו במיני-אלבום הבכורה שלה, Confidently Lost, שיצא בהוצאת חברת התקליטים SC אנטרטיינמנט.

במאי 2017, הוציאה קלאודיו את הסינגל, "Unravel Me". כעבור חודשים הוציאה את "Belong to You". באוגוסט 2017 הוכרז שקלאודיו תשמש כמופע חימום של 6lack בצפון אמריקה בסיבוב הופעות Free 6lack Tour. ב-5 באוקטובר 2017 הוציאה את המיקסטייפ About Time. הוא נתמך על ידי הסינגלים "Unravel Me" ו-"Belong to You".

מאוקטובר עד נובמבר 2017, אפל מיוזיק קידמה את קלאודיו כאומנית בתוכנית "אפל מיוזיק: הבא", סדרה המתמקדת באמנים פורצי דרך על ידי תיעוד המסע, ההשראה וההשפעות שלהם באמצעות ראיונות בלעדיים, הופעות חיות וסרטונים תיעדויים. ב-2 באפריל 2018, הוציאה קלאודיו את הסינגל "All to You" ואחריו "Don't Let Me Down" בהשתתפות חאליד. ב-15 באוגוסט 2018, הוציאה את אלבום הבכורה שלה No Rain, No Flowers, הכולל את הסינגל המוביל "Messages From Her".

בשנת 2022, קלאודיו קיבלה קרדיט כתיבה ברצועה "Plastic Off the Sofa" – השיר השמיני באלבום האולפן השביעי של הזמרת ביונסה, Renaissance, עליו קיבלה מועמדות לפרס גראמי לאלבום השנה בטקס פרסי גראמי ה-65.

מחלוקות
באפריל 2018, סדרה של צילומי מסך החלה להתפשט בטוויטר; היא הציגה את השימוש של קלאודיו במספר השמצות גזעניות, ושפה פוגענית אחרת המופנית כלפי נשים שחורות. היא גם הואשמה בשימוש בחשבון שני בטוויטר כדי לשתף הודעות גזעניות. קלאודיו פרסמה התנצלות שנמחקה בהמשך.

דיסקוגרפיה
אלבומי אולפן
 2018: No Rain, No Flowers
 2019: Truth Is
 2020: Christmas Blues
 2020: Based on a Feeling

מיני-אלבומים
 2017: Confidently Lost
 2017: Up Next Session: Sabrina Claudio

אלבומי מיקסטייפ
 2017: About Time

אלבומי אוסף
 2023: Archives & Lullabies

הופעות
סיבובי הופעות
 2018: No Rain No Flowers Tour
 2019: Truth Is Tour
 2022: Based on a Feeling Tour

מופע חימום
 2017: 6lack – Free 6lack Tour

 קישורים חיצוניים 



 הערות שוליים 

קטגוריה:זמרות-יוצרות אמריקאיות
קטגוריה:זמרים-יוצרים אמריקאים
קטגוריה:אמני אטלנטיק רקורדס
קטגוריה:אמריקאיות שנולדו ב-1996
קטגוריה:אמריקאים שנולדו ב-1996